projecte-aina/catalan_government_crawling huggingface dataset:
Aquesta secció integra i articula dreceres d'accés directe a la informació que estableix, descriu i determina com s'organitza i es regula el funcionament de la Generalitat.
Per disposar d'una visió global de l'organització de la Generalitat i els seus àmbits d'actuació teniu els organigrames, que defineixen l'estructura administrativa i la relació d' entitats i organismes del sector públic vinculats als departaments del Govern.
També podeu consultar les videoactes de les reunions interdepartamentals, així com els catàlegs de serveis públics i de procediments administratius vigents per dur a terme qualsevol tipus de tràmit.
D'altra banda, us oferim un accés sectorial a la normativa vigent i a les directives, instruccions i circulars que especifiquen com s'ha d'aplicar, així com a les normes que s'estan tramitant i aquelles que s'ha previst desenvolupar, i també als diferents tipus d' actuacions administratives i jurídiques que tenen a veure amb la gestió dels recursos públics.
Governar implica dirigir l'acció política i responsabilitzar-se de l'administració i gestió de recursos i serveis públics que afecten tots els àmbits de la societat, amb l'objectiu d'aconseguir un impacte social i econòmic positiu.
L'acció de govern comporta planificar, implementar i avaluar.
Les grans directrius i polítiques de l'acció de govern es vertebren i defineixen a través de plans i programes, documents estratègics que concreten l'escenari de futur que es vol aconseguir i les accions que cal dur a terme per a arribar-hi.
Els resultats i la qualitat dels serveis públics s'avaluen mitjançant auditories internes i externes, i la informació estadística és fonamental per a analitzar, interpretar i valorar la situació i l'evolució al llarg del temps de multitud d'aspectes econòmics, demogràfics i socials sobre els quals incideix l'acció de govern.
La divulgació de l'acció de govern es fa a través de campanyes de publicitat institucional, i el sistema d' arxius i gestió de documents de Catalunya garanteix que tota la informació generada es conservi i estigui a l'abast de la ciutadania.
Les administracions públiques catalanes disposen en el seu conjunt d'una plantilla de 300.000 empleats públics.
La Generalitat compta amb prop de 200.000 per atendre el funcionament dels serveis que li són propis.
La immensa majoria treballa en serveis d'atenció directa a les persones, i són docents, personal d'institucions sanitàries, o es dediquen a l'àmbit de l'Administració i els serveis.
Des d'aquí podeu accedir a informació exhaustiva sobre la relació de llocs de treball dels empleats públics, quants n'hi ha, on treballen i les seves condicions laborals.
Dins del sector públic, hi ha funcionaris de carrera interins, laborals indefinits i temporals, i també personal directiu.
Disposareu d'informació sobre les retribucions, convenis, representació sindical...
També podeu conèixer qui són els alts càrrecs i el personal directiu de la Generalitat i dades com ara quines retribucions perceben, quin patrimoni declaren, a què es dediquen professionalment, més enllà de la política, i quines activitats són incompatibles entre si.
Finalment, aquesta secció ofereix una porta d'entrada al funcionament dels diferents tipus de convocatòries per treballar a la Generalitat i a tota la informació relacionada amb els processos de selecció de personal.
Quina és la procedència dels ingressos de la Generalitat?
Com s'inverteixen i es gasten els fons públics?
Quines són les partides pressupostàries, què inclouen i com s'administren?
Com es controla la gestió i l'activitat econòmica i financera dels organismes públics i com se'n reten els comptes?
Les dades dels comptes públics, clares i transparents:
Mecanismes de control econòmic i financer intern de la Generalitat de Catalunya
Informes d'auditoria de comptes i fiscalització
El patrimoni immobiliari fa referència als espais que són propietat de la Generalitat o sobre els quals disposi de drets d'altra naturalesa (arrendament, dret d'ús, dret de superfície, dret d'ocupació, concessió administrativa).
Instituts, escoles, arxius, oficines, pavellons, casals, comissaries, parcs de bombers, estacions de tren... són només alguns exemples d'aquest tipus de béns.
D'altra banda, el patrimoni també inclou anomenats béns mobles de valor especial, majoritàriament obres d'art, i els vehicles de la Generalitat.
Des d'aquí podeu accedir als inventaris d'aquests béns i conèixer les dades relatives a la contractació i altres operacions relatives a la gestió del patrimoni (operacions de compra, arrendaments, cessions d'ús, concessions d'ús i administració...).
Publicacions sobre transparència amb la col·laboració d'experts, activistes i actors polítics i socials
Guies per entitats del sector públic, associacions i fundacions, i partits polítics i organitzacions sindicals
Guies de format àgil i pràctic pensades per dur a terme els processos participatius
Butlletí periòdic amb novetats sobre transparència, dades obertes i participació
Elaborades per captar a cop d'ull la informació bàsica sobre sobre govern obert
Articles i vídeos de suport a l'obertura de dades
Eth nau país que bastim reclame un govèrn de pòrtes dubèrtes, de ciutadans actius e de politiques compartides que es ciutadans poguen confiar er es institucions.
Cau retornar era politica ara ciutadania; cau ciutadans e ciutadanes informades pr'amor que poguen participar er era prenuda de decisions politica; cau assolidar ues institucions transparentes, rigoroses e capables d'arrespóner as demandes dera ciutadania deth sègle XXI.
Les polítiques de govern obert persegueixen una comunicació entre l'Administració i la ciutadania que sigui:
El nou país que estem construint reclama un govern de portes obertes, de ciutadans actius i de polítiques compartides en què els ciutadans puguin confiar en les institucions.
Cal retornar la política a la ciutadania.
Calen ciutadans i ciutadanes informats perquè puguin participar en la presa de decisions polítiques.
Cal consolidar unes institucions transparents, rigoroses i capaces de respondre a les demandes de la ciutadania del segle XXI.
Així, la Generalitat es planteja quatre grans reptes en matèria de govern obert:
Els ciutadans poden participar en les polítiques de govern obert a través de diferents portals impulsats per la Generalitat:
En cas que els ciutadans no hi trobin la informació que busquen, poden fer ús del seu dret d'accés a la informació pública, que permet sol·licitar a través d'un formulari específic tota mena d'informació pública.
L'àrea de govern que té per missió impulsar i promoure el govern obert dins la Generalitat és la Secretaria de Transparència i Govern Obert, adscrita al Departament d'Afers i Relacions Institucionals i Exteriors i Transparència.
Altres òrgans sorgits arran de l'aplicació de la política de govern obert dins la Generalitat són:
En tota política de govern obert, l'element principal és la ciutadania, que és qui pot fer ús de les dades i de la informació que se li ofereixen per col·laborar en la millora del funcionament de l'Administració.
Aspirem a una ciutadania activa que utilitzi la informació no només com a mecanisme de control i d'avaluació dels qui prenen les decisions, sinó també amb la finalitat de participar-hi i contribuir a millorar les polítiques públiques.
El principi de transparència és un dels eixos vertebradors de les polítiques i actuacions en matèria de govern obert.
Per coordinar, impulsar i controlar l'aplicació d'aquest principi en els àmbits de la contractació pública i de l'accés a la informació pública s'ha creat la Secretaria de Transparència i Govern Obert, amb dues direccions generals.
També hi ha altres òrgans responsables en matèria de transparència, com ara una comissió interdepartamental, les unitats d'informació de les secretaries generals de cada departament, i els anomenats òrgans de garantia, que vetllen per garantir el compliment de la normativa.
El projecte Govern Obert, executat pel Centre de Telecomunicacions i Tecnologies de la Informació juntament amb la Secretaria de Transparència i Govern Obert, està cofinançat pel Fons Europeu de Desenvolupament Regional de la Unió Europea en el marc del Programa Operatiu FEDER de Catalunya 2014-2020 amb un import global de 3,5 M€.
L'objectiu és impulsar les polítiques de Govern Obert de la Generalitat de Catalunya unificant en un mateix espai, la home de Govern Obert i els tres portals que se'n deriven: Dades Obertes, Participació Ciutadana, i Transparència.
En el marc del projecte, s'està redissenyant l'estructura i ampliant els continguts i funcionalitats de cadascun dels tres portals i s'estan duent a terme diversos subprojectes interrelacionats, especialment en l'àmbit de la Transparència i les Dades Obertes.
L'obertura i publicació online de les dades, en molts casos, no només implica que els responsables d'aquesta informació dins l'Administració la facilitin per a la seva publicació, sinó que també requereix el desenvolupament de noves aplicacions tecnològiques que en facilitin la seva gestió i exportació, així com la creació de visualitzacions de les dades que contribueixin a una millor comprensió de la informació per part de la ciutadania.
Beneficiari: Generalitat de Catalunya – Departament d'Acció Exterior, Relacions Institucionals i Transparència – Secretaria de Transparència i Govern Obert.
El reforç de les aplicacions de les tecnologies de la informació i de la comunicació per a l'administració electrònica, l'aprenentatge electrònic, la inclusió electrònica, la cultura electrònica i la sanitat electrònica.
Promoure els serveis públics digitals, l'alfabetització digital, e-aprenentatge, e-inclusió i e-salut.
Digitalització de serveis a ciutadans i empreses.
La Direcció General de Transparència i Dades Obertes, en col·laboració amb la organització internacional Open Data Charter (ODC), va organitzar el passat dia 22 de setembre, una sessió de treball amb participació d'actors institucionals i activistes per tal de definir recomanacions als governs sobre quines dades poden resultar més efectives d'obrir per tal de pal·liar els efectes de la pandèmia derivada de la COVID19.
La sessió, que va comptar amb la participació d' Agustina de Luca, directora de xarxes d'Open Data Charter, es va centrar en tres eixos de treball: afectació de la COVID19 en l'àmbit econòmic, en l'àmbit social i en l'àmbit de gènere.
L'objectiu fonamental és garantir que les dades que es comparteixen i s'utilitzen serveixin de manera precisa i responsable a les necessitats, a la vegada que se'n consideren les implicacions ètiques, és a dir la protecció dels drets de les persones.
La COVID19 ha posat de relleu la importància i l'impacte que tenen les dades obertes en la presa de decisions polítiques, i també ha mostrat el que encara cal enfortir: es necessiten dades útils a nivell mundial, més homologables i expressades en termes similars.
L'Open Data Charter, Carta de dades obertes, és una col·laboració entre més de 100 governs i organitzacions que treballen per obrir dades basades en un conjunt de principis compartits.
Promou polítiques i pràctiques que permetin als governs i a les organitzacions de la societat civil recopilar, compartir i utilitzar dades ben governades, per respondre eficaçment i de manera responsable a reptes globals: anticorrupció, acció climàtica i equitat salarial.
La trobada va reunir més de quaranta persones de diversos àmbits professionals que treballen amb dades obertes.
L'aparició de la COVID19 ha fet que l'ODC hagi decidit organitzar diferents trobades per tal d'avançar en aquesta matèria.
La informació generada en aquesta sessió formarà part d'una guia d'ús i recomanacions per poder fer efectives les comparatives i encreuaments de dades a escala internacional.
La organització internacional farà recomanacions als governs sobre els datasets de la COVID19
L'Observatori Internacional de la Democràcia Participativa (OIDP) ha concedit una menció especial, en el marc de la 14a distinció OIDP "Bona Pràctica en la Participació Ciutadana", a l'Estratègia de Transversalitat de Gènere en la Participació del Govern de Catalunya que impulsa la Direcció General de Participació Ciutadana i Processos Electorals del Departament d'Acció Exterior, Relacions Institucionals i Transparència.
L'OIDP ha fet pública la distinció en la trobada per a la democràcia participativa celebrada virtualment aquest dilluns, i organitzada per la Municipalitat de Córdoba, a la qual hi han assistit el director general de Participació Ciutadana i Processos Electorals, Ismael Peña-López, i el delegat del Govern a l'Argentina, David Poudevida.
El premi l'atorga anualment l'observatori en reconeixement a les polítiques públiques que implementen governs de tot el món - en aquesta edició ha considerat l'estratègia elaborada pel Govern català "una de les millors experiències de participació ciutadana" i l'ha distingit amb una menció especial.
El director general de Participació Ciutadana i Processos Electorals, Ismael Peña-López, celebra el reconeixement perquè " ens anima a seguir treballant perquè les dones deixin de ser ciutadanes de segona ", al mateix temps que " evidencia el creixent sentiment global que hi ha sobre la urgència d'aquesta qüestió ".
L'Estratègia va començar a treballar-se el gener de 2019 i al llarg de tot l'any amb la intenció de millorar la presa de decisions públiques incorporant en la seva elaboració la visió de les dones i les seves realitats, així com millorar la democràcia en general amplificant les veus de les dones en l'esfera pública.
Una de les actuacions que contempla l'Estratègia, que avui compta amb aquest reconeixement internacional, és la Guia de Transversalitat de Gènere en Processos Participatius, publicada recentment.
La Guia forma part del projecte d'anàlisi amb perspectiva de gènere en la participació ciutadana, impulsat per la Direcció General de Participació i Processos Electorals, i va comptar amb la col·laboració de la Fundació Surt.
Una xarxa internacional per fomentar la democràcia participativa local
L'OIDP és una xarxa internacional i un punt de trobada per a totes les ciutats, organitzacions i centres d'investigació que comparteixen l'interès per conèixer, intercanviar i aplicar experiències sobre democràcia participativa.
La trobada virtual d'avui dilluns ha reunit personalitats referents i polítics de diferents indrets del món, entre ells Catalunya, amb l'objectiu de compartir i intercanviar casos d'èxit de participació ciutadana entre les diferents metròpolis i governs que integren la xarxa.
L'organisme internacional la considera "una de les millors experiències de participació ciutadana"
El dret d'accés a la informació pública és el dret que tenen les persones a l'accés a la informació elaborada per l'Administració i la que aquesta té en el seu poder com a conseqüència de la seva activitat o de l'exercici de les seves funcions, inclosa la que li subministren els altres subjectes obligats d'acord amb la llei (article 18 de la Llei 19/2014, del 29 de desembre, de transparència, accés a la informació pública i bon govern).
Mitjançant aquest tràmit podeu exercir el dret d'accés a la informació pública que la Llei 19/2014 reconeix a totes les persones, a títol individual o en nom i representació de qualsevol persona jurídica legalment constituïda, no condicionat a un interès personal ni subjecte a motivació ni invocació de cap norma.
Podeu presentar la vostra sol·licitud d'accés a la informació pública telemàticament o presencialment.
En aquest darrer cas, ho podeu fer en qualsevol oficina de registre de la Generalitat de Catalunya (podeu consultar quina és l'oficina més propera aquí ).
Una vegada presentada la sol·licitud, rebreu una comunicació amb la indicació del dia en què s'ha rebut, l'òrgan responsable de resoldre-la, la data màxima per a resoldre-la i la persona responsable de la tramitació.
Si la sol·licitud es resol favorablement, de manera expressa o per silenci administratiu, l'òrgan competent ha de subministrar la informació a la persona interessada, preferentment en el format en què l'hagi demanada, en el termini de trenta dies.
L'accés a la informació pública és gratuït, però l'expedició de còpies i la conversió a formats diferents de l'original poden restar subjectes a una contraprestació econòmica, la qual no pot excedir el cost de l'operació.
Aquestes resolucions i, si escau, les que resolguin el recurs de reposició poden ser objecte de reclamació gratuïta i voluntària davant la Comissió de Garantia del Dret d'Accés a la Informació Pública (GAIP), la qual actua amb plena independència de l'Administració i sense submissió a instruccions jeràrquiques de cap mena.
La informació s'actualitza a mida que la publiquen els departaments
La col·laboració ciutadana permet oferir visualitzacions sobre l'impacte de la pandèmia
La hackató virtual del Departament de Polítiques Digitals va comptar amb més de 300 participants
En paral·lel, es constitueix l'Espai de participació ciutadana de seguiment de l'Estratègia
S'obriran al públic dues sessions de debat virtual el 20 i 27 de maig
A finals de maig es coneixeran les dates de cursos virtuals per al món local
La 18a sessió va permetre posar en comú els principals avenços en transparència
La GAIP és l 'òrgan independent que vetlla pel compliment del dret d'accés a la informació
Dates: Del 5 al 26 de maig de 2020 (inscripcions tancades)
Dates: Del 3 al 25 de juny de 2020 (inscripcions fins el 22 de maig)
Dates: Del 2 al 29 de maig de 2020
Dates: 4, 7 i 11 de maig de 2020
Dades obertes i visualitzacions sobre l'impacte social i econòmic de la malaltia
Article d'Àngels Vidal al blog de l'EAPC: la necessària reflexió de l'Administració sobre les dades obertes
Article de Núria Espuny a la Revista Idees: convertir dades en informació i informació en coneixement
Agricultura impulsa un nou procés participatiu per definir l'estratègia alimentària
La consellera Alba Vergés va inagurar aquest espai virtual que permet als consellers i conselleres respondre directament a la ciutadania
Els cursos es desenvoluparan en línia els mesos de juny i juliol
El curs permet dissenyar plans de participació interna
Els organismes internacionals recomanen incrementar la transparència en temps de pandèmia
El procés ha permès recollir propostes d'experts i ciutadania que seran implementades en la seva majoria
Nou article d'Òliver Garcia a l'espai temàtic de l'EAPC
Les aportacions es concentren en el contingut del codi i la seva aplicabilitat a totes les administracions
Organitza: Fundació UDG Innovació i formació
Dates: 29 de maig de 2020 a les 18.30h
Dates: 2, 4 i 9 de juny de 2020
Organitza: Aula de transparència de l'AMB
Dates: Del 3 al 25 de juny de 2020 (inscripcions fins el 22 de maig)
Dates: 29 de juny, 1, 7, 9, 14 i 16 de juliol
Dates: 30 de juny i 2 de juliol
Es tracta d'un formulari web que es pot omplir en línia sense descarregar cap fitxer
L' informe conté la valoració de la Secretaria sobre les observacions formulades al text
L'autor explica l'experiència del # Jopregunto, un nou espai per apropar ciutadania i governants
El conseller d'Interior Miquel Buch respon 18 preguntes de la ciutadania
Bernat Solé, sobre el projecte Open Cohesion School: "Volem ciutadans compromesos, ciutadans actius"
Hi destaca el valor de les dades obertes en un temps de crisi com l'actual
Tindrà lloc al Parlament de Catalunya el proper 17 de juliol
Es publica l'informe final on s'analitzen més de 200 aportacions
El Departament de Vicepresidència reuneix cinc directores generals per mostrar la importància de focalitzar les polítiques públiques en les dones
Organitza: Universitat de Girona, Fundació Innovació i Formació
Dates: 29 de juny, 1, 7, 9, 14 i 16 de juliol
Dates: 30 de juny i 2 de juliol
Organitza: Secretaria de Transparència i Govern Obert
En paral·lel a la celebració de la 1a cimera contra la corrupció organitzada per la societat civil, us presentem les principals fites assolides pel govern en el marc de l'Estratègia de Lluita contra la Corrupció i de Foment de la Integritat Pública.
Les entitats donen suport a l'Estratègia anticorrupció del govern
Aquesta eina protegirà les persones alertadores de casos de corrupció
Té com a objectiu promoure una compra pública més eficient, transparent i íntegra.
També incorpora al Pla les actuacions dutes a terme durant la pandèmia covid-19
El seu ús es considera una bona pràctica, en especial pels òrgans col·legiats de la Generalitat
També es podran presentar projectes desenvolupats durant el confinament.
Les aportacions contribuiran a l'elaboració d'una estratègia per afrontar els reptes econòmics
El Departament d'Educació obre dades sobre la distribució de dispositius portàtils arreu de Catalunya
Sessió informativa en línia: divendres 24 de juliol, 17.00h.
Organitza: Universitat de Girona, Fundació Innovació i Formació
Organitza: Mancomunitat Intermunicipal de la Conca d'Òdena
La crisi de la COVID19 ha posat de relleu, amb més força que mai, la importància d'oferir dades obertes a la ciutadania, no només per transparència, sinó per facilitar que els i les reutilitzador e s (científics, analistes de dades, periodistes, empreses privades, etc.) aportin nous coneixements que generin valor i contribueixin a prendre decisions en situacions difícils.
El darrer # Cafèambdades va servir per fer un primer balanç i debat sobre l'actuació de l'administració, que ha fet un gran esforç per publicar dades comprensibles i accessible s, però que sens dubte s'ha vist confrontada a reptes que caldrà que entomi per donar resposta a la ciutadania.
L a trobada, dedica da als datalovers en temps de COVID19, també va donar veu a reutilitzadors d'àmbits diferents, per tal que expliquessin la seva experiència en l'obtenció de dades, el tractament de les mateixes i la contribució a la visualització dels efectes de la pandèmia.
Aquí teniu el vídeo de la sessió:
Obertura de la sessió: Bernat Solé, conseller d'Acció Exterior, Relacions Institucionals i Transparència
Presentació: Núria Espuny, directora general de Transparència i Dades Obertes
La Comissió de Garantia del Dret d'Accés a la Informació, GAIP, presenta un visor que permet consultar fàcilment les dades obertes sobre les resolucions que emet.
Aquest organisme va fer públics a finals d'any, al portal de dades obertes, els conjunts de dades relatius a les reclamacions que li han estat interposades i que ha resolt des de la seva creació.
Ara desenvolupa un visor de dades, amb el qual es pot, a més de consultar la informació sobre les seves resolucions, observar a nivell global diversos indicadors respecte a les reclamacions interposades.
El visor ofereix a la ciutadania la possibilitat de consultar de forma personalitzada la informació que cerca sobre l'activitat de la Comissió.
Aquestes dades s'actualitzen mensualment.
La portada mostra els 4 blocs en què està presentada la informació, visualitzacions de diferents variables sobre les reclamacions presentades, i resolucions aprovades pel Ple de la Comissió.
La visualització permet filtrar les dades per any i pel sentit de la resolució, entre d'altres.
L'últim apartat és una nota que fa referència a la metodologia utilitzada, aspectes tècnics sobre el conjunt de dades d'origen, i també aspectes legals relacionats amb les dades mostrades.
La GAIP és l'òrgan independent que vetlla pel compliment del dret d'accés a la informació